  Анжелика Тихонова корреспондент Ижкарысь Устинов нимо ёросысь «Пинал техникъёслэн станциысьтызы» методист Софья Каптикова Тодосъя но техникая удысын пичи предприятиослы азинскыны юрттонъя фондлэн вожвылъяськоназ вормисе потӥз. Кызьы ивортэ кар администрацилэн пресс-службаез, дышетӥсь 400 сюрс манет тыр грант утӥз. Софья Каптикова ляб адӟись яке воксё адӟисьтэмъёслы сюрес шедьтыны юрттӥсь арбери - «Визьмо пыдкук» — малпамез понна коньдон басьтӥз. Грант сяна, методист элькун кивалтэтлэсь 70 сюрс манетъем премизэ басьтӥз на. Грантъёсты сётон 16-тӥ южтолэзе Воткакарын ортчиз. Сӥё-дано ужрадэ Удмуртиысь кивалтэтлэн тӧроез Виктор Савельев, дышетонъя но тодосъя министр Алексей Шепталин но Воткакарлэн тӧроез Владимир Перевозчиков пыриськизы. Тодэ вайытом, Удмуртиысь студентъёслэн но пичи компаниослэн инновациосъя ӵектосъёссылы Бортниклэн фондысьтыз огъя 100 миллион манет висъязы. Ӵектосъёс пӧлы пыро автомат амалэн ужась мерлык арбериос, чагыр эстӥськон поттэмлэсь кылем-мылемъёсты быдтон арбериос, йӧл поттонэз йылэтыны но сюро таза пудолэсь огъя тазалыксэ умоятыны ватсэтъёс но мукетыз. Бортник нимо фондлэн вожвылъяськоназ вормисьёс 5 фото Тегъёс: Науканотехника Дышетон Ижкар Удмуртия сӧсыръёс Мерлык Вотка  